Як каштоўная рэліквія ў архіве Куркевічаў захоўваецца пісьмо Героя Сацыялістычнай Працы, лаўрэата шасці Дзяржаўных літаратурных прэмій СССР, славутага пісьменніка Канстанціна Сіманава. У 1974 годзе ён пісаў Карлу Куркевічу: "Дарагі Карл Станіслававіч! У Маскве на Цэнтральнай студыі дакументальных фільмаў плануюць выпусціць да 30-й гадавіны Вялікай Айчыннай вайны аб'ёмны дакументальны фільм пра радавога савецкага салдата. Салдата, які вынес усю гэтую вайну на сваіх плячах, адступаючы з баямі ад граніц да Масквы і Сталінграда, а потым гнаў фашыстаў да Берліна. Хочуць паказаць у гэтым фільме і гераізм салдата, і яго воінскую працу, і яго жыццё на вайне, — наогул расказачь усё як яно было.